4. ฝ่ายโลหะวิทยาและการวิจัยและพัฒนา

ตั้งแต่เริ่มการก่อตั้ง จนถึงปัจจุบัน บริษัทฯ ได้รับการสนับสนุนด้านเทคโนโลยีต่างๆ
จากกลุ่มอาร์ซิลอร์ ซึ่งเคยเป็นผู้ถือหุ้นใหญ่ของบริษัทฯ
โดยได้รับการถ่ายทอดความรู้และความชำนาญในการผลิตสเตนเลสรีดเย็นมาเป็นเวลากว่า 10 ปี
ดังนั้น ผู้บริหารและพนักงานของบริษัทฯ
จึงมีประสบการณ์อย่างมากในการผลิตสเตนเลสรีดเย็นอย่างมีคุณภาพ

ผู้บริหารของบริษัทฯ ได้เล็งเห็นถึงความสำคัญของคุณภาพผลิตภัณฑ์จึงได้จัดตั้งฝ่ายโลหะวิทยาขึ้นในปี
2544 โดยได้ดำเนินการรวมงานในส่วนต่างๆ
ที่มีความเกี่ยวข้องกับคุณภาพของสินค้าเข้าเป็นหน่วยงานเดียวกัน
อีกทั้งได้ดำเนินการจัดตั้งศูนย์วิจัยและพัฒนาขึ้น และได้ก่อสร้างอาคารศูนย์วิจัยพัฒนา
ซึ่งเสร็จและเริ่มปฏิบัติการได้ในเดือนเมษายน 2546 ซึ่ง ณ ปัจจุบัน
ฝ่ายโลหะวิทยามีพนักงานจำนวน 48 คน ประกอบด้วย 4 แผนกดังนี้

1.  แผนกควบคุมกระบวนการผลิต

    แผนกควบคุมกระบวนการผลิต
    เป็นหน่วยงานที่รับผิดชอบในการศึกษาปรับปรุงและพัฒนากระบวนการผลิต
    เพื่อให้กระบวนการผลิตมีประสิทธิภาพสูงสุด ด้วยต้นทุนที่ต่ำ โดยมีหน้าที่ออกแบบ
    เฝ้าระวังและควบคุมกระบวนการผลิตให้เป็นไปตามข้อกำหนดสภาวะมาตรฐาน
    รวมถึงการวิเคราะห์ และให้ผลตอบกลับกับฝ่ายโรงงาน เพื่อให้ได้ผลิตภัณฑ์ที่มีคุณภาพคงที่
    เป็นไปตามมาตรฐานและความต้องการของลูกค้า

    4.2 แผนกควบคุมคุณภาพ

    แผนกควบคุมคุณภาพ รับผิดชอบในการ ตรวจสอบและควบคุมคุณภาพของวัตถุดิบ
    สินค้าที่กำลังอยู่ในกระบวนการผลิต และผลิตภัณฑ์สำเร็จ ของบริษัทฯ ทั้งนี้
    เพื่อให้ผลิตภัณฑ์ของบริษัทเป็นไปตามข้อกำหนดของลูกค้า
    นอกจากนี้แล้วแผนกควบคุมคุณภาพยังทำหน้าที่กำหนดมาตรฐานของสเตนเลสรีดร้อน
    ที่นำเข้าจากต่างประเทศ อีกทั้งยังทำหน้าที่
    เรียกร้องค่าเสียหายในกรณีที่วัตถุดิบไม่เป็นไปตามข้อกำหนด

    4.3 แผนกบริการลูกค้าทางเทคนิค

    แผนกบริการลูกค้าทางเทคนิค เป็นหน่วยงานที่ทำหน้าที่กำหนดมาตรฐานสินค้าไทยน๊อคซ์
    ให้การเสนอแนะและให้คำปรึกษาลูกค้าทางด้านเทคนิค
    สนับสนุนให้ลูกค้าสามารถใช้สินค้าได้อย่างคุ้มค่า เกิดความพึงพอใจสูงสุดในตัวสินค้าและบริการ
    สืบสวนสอบสวนข้อร้องเรียนของลูกค้า
    เพื่อทำการวิเคราะห์และวินิจฉัยความเสียหายที่เกิดกับลูกค้า ด้วยความรวดเร็ว และเป็นธรรม
    รับทราบความต้องการลูกค้า สรุปการประเมิน เสนอแนะต่อส่วนงานที่เกี่ยวข้อง
    เพื่อการพัฒนาคุณภาพสินค้าให้ตรงกับความต้องการของลูกค้า

4.  ศูนย์วิจัยและพัฒนาไทยน๊อคซ์ (Thainox Research &Development Center: TRDC)

    ศูนย์วิจัยและพัฒนาไทยน๊อคซ์เป็นหน่วยงานที่มุ่งเน้นในการวิจัยและพัฒนาคุณภาพของสินค้าของบริษัทฯ
    โดยการวิจัยและพัฒนามีวัตถุประสงค์ที่จะศึกษากระบวนการต่างๆ
    เพื่อแก้ปัญหาของการผลิตสินค้า ปัญหาของการคืนสินค้าจากลูกค้า ปัญหาของคุณภาพน้ำทิ้ง
    คุณภาพของวัตถุดิบ และสนับสนุนการวิจัยและพัฒนากระบวนการผลิต
    โดยการจำลองและทดสอบจริงในกระบวนการผลิต ร่วมกับแผนกควบคุมการผลิต
    ทั้งนี้เพื่อเพิ่มประสิทธิภาพและลดต้นทุนการผลิต
    อีกทั้งยังมีหน้าที่ส่งเสริมการใช้สเตนเลสในรูปแบบต่างๆ
    ให้เพิ่มขึ้นทั้งในตลาดปัจจุบันและตลาดใหม่ๆ

    นอกจากภารกิจข้างต้นแล้ว ศูนย์วิจัยและพัฒนาไทยน๊อคซ์ มีการศึกษาคุณภาพของสินค้าบริษัทฯ
    กับผู้ผลิตอื่นๆ เพื่อปรับปรุงคุณภาพผลิตภัณฑ์ของไทยน๊อคซ์ให้ดียิ่งขึ้น
    โดยการศึกษาส่วนใหญ่จะมุ่งเน้นไปในการศึกษาในเชิงลึกร่วมกับฝ่ายโรงงานและลูกค้า
    และรวมถึงห้องปฏิบัติการทดสอบที่ทำการทดสอบคุณสมบัติของผลิตภัณฑ์ให้เป็นไปตามมาตรฐานและ/หรือตรงกับความต้องการของลูกค้า
    ภายใต้การบริหารห้องปฏิบัติการทดสอบ เพื่อการรับประกันคุณภาพการทดสอบ
    และผลการทดสอบให้ถูกต้องเป็นไปตามมาตรฐานของ ISO/IEC 17025:2005

    นอกเหนือจากการค้นคว้าและวิจัยของบริษัทฯ เองแล้ว
    บริษัทฯยังมีการร่วมมือค้นคว้าและวิจัยกับมหาวิทยาลัย
    และสถาบันการศึกษาที่มีชื่อเสียงทั้งในประเทศและต่างประเทศ โดยทางบริษัทฯ
    ให้การสนับสนุนการค้นคว้าเกี่ยวกับผลิตภัณฑ์สเตนเลสรีดเย็นหลายโครงการ นอกจากนี้ บริษัทฯ
    ยังได้ให้การสนับสนุนแก่นักศึกษาและนักวิจัยทางด้านโลหะ โดยจัดให้มีรางวัลไทยน๊อคซ์
    เมทัลเลอยีอวอร์ด (Thainox Metallurgy Award)
    เพื่อสนับสนุนและกระตุ้นให้นักวิทยาศาสตร์และนักโลหะวิทยาได้ทำงานวิจัยและเผยแพร่ผลงานวิจัยในสาขานี้ออกสู่สาธารณชนมากขึ้น
    นอกจากรางวัลข้างต้นแล้ว บริษัทยังจัดให้มีรางวัลไทยน๊อคซ์ ดีไซน์อวอร์ด (Thainox
    Design Award)
    ซึ่งเป็นรางวัลเพื่อที่จะส่งเสริมการใช้สเตนเลสรีดเย็นในงานสถาปัตยกรรมและการก่อสร้างต่างๆ
    เพื่อส่งเสริมภาพพจน์ของสเตนเลสรีดเย็นในฐานะวัสดุสำหรับการตกแต่งสมัยใหม่